section_heading: Opis
paragraph_text: Konstrukciju G36 dobrim dijelom čine laki sintetički materijali otporni na koroziju; kućište, usadnik, sklo za okidanje (uključujući i izbornik režima vatre i dijelove mehanizma za okidanje), utor za spremnik, ručna obloga i drška za nošenje su svi napravljeni od poliamida ojačanih ugljičnim vlaknima. Kućište ima integriranu čeličnu osovinu cijevi (s utorima za zabravljivanje) a pokretni dijelovi se kreću po čeličnim šinama ukalupljenima u kućište.